Source: http://docplayer.fi/49048776-Salla-pyyny-esitutkintakertomus-todisteena-rikosoikeudenkaynnissa.html
Timestamp: 2018-12-17 05:31:32+00:00
Document Index: 7927663

Matched Legal Cases: ['tuomioistuin ', 'KKO ', 'TUOMIOISTUIN ', 'tuomioistuin ', 'KKO ', 'kko ', 'tuomioistuin ', 'KKO ', 'tuomioistuin ', 'Tuomioistuin ', 'TUOMIOISTUIN ', 'tuomioistuin ', 'Tuomioistuin ', 'tuomioistuin ', 'tuomioistuin ', 'tuomioistuin ', 'Tuomioistuin ', 'Tuomioistuin ', 'Tuomioistuin ', 'Tuomioistuin ', 'tuomioistuin ', 'Tuomioistuin ', 'tuomioistuin ', 'tuomioistuin ', 'Tuomioistuin ']

Salla Pyyny ESITUTKINTAKERTOMUS TODISTEENA RIKOSOIKEUDENKÄYNNISSÄ - PDF
Download "Salla Pyyny ESITUTKINTAKERTOMUS TODISTEENA RIKOSOIKEUDENKÄYNNISSÄ"
1 Salla Pyyny ESITUTKINTAKERTOMUS TODISTEENA RIKOSOIKEUDENKÄYNNISSÄ
2 ESITUTKINTAKERTOMUS TODISTEENA RIKOSOIKEUDENKÄYNNISSÄ Salla Pyyny Opinnäytetyö Syksy 2016 Liiketalouden koulutusohjelma Oulun ammattikorkeakoulu
3 TIIVISTELMÄ Oulun ammattikorkeakoulu Liiketalouden koulutusohjelma, Oikeuden ja hallinnon suuntautumisvaihtoehto Tekijä: Salla Pyyny Opinnäytetyön nimi: Esitutkintakertomus todisteena rikosoikeudenkäynnissä Työn ohjaaja: Jaana Rissanen Työn valmistumislukukausi ja -vuosi: Syksy 2016 Sivumäärä: 41 Opinnäytetyön tarkoituksena on selvittää, mitä esitutkintakertomus käsitteenä tarkoittaa ja missä tilanteissa sitä voidaan käyttää todisteena Suomessa käydyssä rikosoikeudenkäynnissä. Lisäksi tavoitteena on tutustua Euroopan ihmisoikeustuomioistuimeen sekä Euroopan ihmisoikeussopimukseen. Tutkittavana on myös, eroavatko Suomen ja Euroopan ihmisoikeustuomioistuimen oikeustapausten ratkaisut toisistaan esitutkintakertomuksen todisteena käytön kannalta. Tietoperustaan on sovellettu lainoppia, lain esitöitä sekä oikeuskirjallisuutta, uutisia kuin myös oikeustapauksia. Lisäksi on sovellettu Euroopan ihmisoikeussopimusta. Tärkeimpinä lakeina nousi oikeudenkäymiskaari, esitutkintalaki sekä laki oikeudenkäynnistä rikosasioissa. Oikeudenkäymiskaaren 17 luvun uudistusta edeltänyt hallituksen esitys on myös tärkeässä asemassa. Oikeuskäytäntöön on otettu tapauksia sekä Suomesta että Euroopan ihmisoikeustuomioistuimelta. Esitutkintakertomus-käsitteen sisällön määrittelyä ei löydy oikeuskirjallisuudesta tai laeista. Voidaan kuitenkin olettaa sen tarkoittavan esitutkinnassa annettua joko kirjallista tai videoitua kertomusta. Tiettyjen asianomaisten osalta edellytetään, että heidän esitutkinnassa annettu lausumansa tulee tallentaa videotallenteelle tai muulle vastaavalle ääni- tai kuvatallenteelle. Lähtökohtaisesti esitutkinnassa annettua kirjallista kertomusta ei saisi käyttää todisteena oikeudessa. Oikeudenkäymiskaaressa on kuitenkin uudistuksen myötä määritelty useita poikkeuksia tähän. Kertomuksen käyttäminen on sallittua esimerkiksi silloin, kun todistajaa ei asianmukaisista toimenpiteistä huolimatta tavoiteta tai asianomaisena on alaikäinen seksuaalirikoksen uhri. Tällöin on kuitenkin tullut huolehtia vastaajan vastakuulustelumahdollisuudesta. Suomen ja Euroopan ihmisoikeustuomioistuimen kanta esitutkintakertomuksen käytöstä todisteena ei juurikaan tutkimusten perusteella eroa toisistaan. Kuitenkin muutamia poikkeuksia asiaan löytyy, kun tutkitaan Suomea vastaan tehtyjä valituksia. Jatkotutkimusaiheena olisi tarkoituksenmukaista tutustua siihen, miten Euroopan ihmisoikeussopimukseen liittyminen on vaikuttanut Suomen oikeuskäytäntöön. Lisäksi esitutkintakertomuksen käyttöä todisteena voitaisiin tutkia anonyymin todistelun kannalta. Asiasanat: esitutkinta, esitutkintakertomus, Euroopan ihmisoikeussopimus, todistelu 3
4 ABSTRACT Oulu University of Applied Sciences Degree programme in Business Economics, option of Law and Administration Author: Salla Pyyny Title of thesis: Preliminary investigation report as an evidence in criminal trial Supervisor: Jaana Rissanen Term and year when the thesis was submitted: Fall 2016 Number of pages: 41 The target of this thesis is to clarify what the concept of preliminary investigation report is and in which cases of criminal trial can it be used as an evidence. Another goal is to get to know the basics of the European Court of Human Rights and the European Convention on Human Rights. Inspected is also if there is any difference between Finland and European Court of Human Rights judgements of using the preliminary investigation report as an evidence. The methods of research are to study law and legislative history and also legal literature, news and legal cases. Also the European Convention on Human Rights is applied. The most important laws regarding this thesis are the Code of Judicial Procedure, the Criminal Investigations Act and the Criminal Procedure Act. Because the 17th chapter of Code of Judicial Procedure was renewed, the government s proposition is also an important part of this thesis. Any meaning for the concept of preliminary investigation report couldn t be found in legal literature or legal cases. It can be assumed that the concept includes all narrative of preliminary investigation. In principle it is not allowed to use preliminary investigation report as an evidence, but there are certain exceptions when it can be used. In most cases it should be taken care of that the accused has had an opportunity to question the injured party or witnesses. Finland and European Court of Human Rights opinions of using the preliminary investigation report as an evidence don t differ too much except for a few cases that are covered later. As a further study it would be appropriate to investigate how the accession to European Convention on Human Rights has affected Finland s legal usage. Also the usage of preliminary investigation report in cases of anonym presentation of evidence could be further studied. Keywords: preliminary investigation, preliminary investigation report, European Convection on Human Rights, presentation of evidence 4
5 LYHENTEET EIS Euroopan ihmisoikeussopimus EIT Euroopan ihmisoikeustuomioistuin EN Euroopan neuvosto ETL Esitutkintalaki /805 HE Hallituksen esitys HO Hovioikeus KKO Korkein oikeus OK Oikeudenkäymiskaari /4 ROL Laki oikeudenkäynnistä rikosasioissa /689 5
6 SISÄLLYS 1 JOHDANTO ESITUTKINTA JA ESITUTKINTAKERTOMUS Esitutkinnan tarkoitus Esitutkinnasta laadittavat asiakirjat Todistelusta esitutkinnassa Esitutkintakertomus Esitutkintakertomuksen todistusarvo Esitutkintakertomus todisteena EUROOPAN IHMISOIKEUSTUOMIOISTUIN JA EUROOPAN IHMISOIKEUSSOPIMUS Euroopan ihmisoikeustuomioistuimen tarkoitus ja toiminta Euroopan ihmisoikeussopimuksen 6 artikla OIKEUSKÄYTÄNTÖ SUOMESSA JA EUROOPAN IHMISOIKEUSTUOMIOISTUIMESSA Suomen käytäntö Euroopan ihmisoikeustuomioistuimen käytäntö JOHTOPÄÄTÖKSET POHDINTA LÄHTEET
7 1 JOHDANTO Opinnäytetyön tarkoituksena on tutkia esitutkintakertomuksen käsitettä sekä sitä, missä tilanteissa esitutkintakertomusta voidaan käyttää todisteena Suomessa käydyssä rikosoikeudenkäynnissä. Lisäksi on tarkoitus tutkia Euroopan ihmisoikeustuomioistuimen antamia ratkaisuja aiheesta sekä verrata niiden ja Suomen oikeuskäytännön eroja. Aiheen valintaan vaikutti kiinnostus rikosja prosessioikeuteen. Aikaisempaa tietämystä aiheesta ei myöskään ollut, joten sen tutkiminen oli mielenkiintoista. Aihe on rajattu koskemaan vain rikosoikeudenkäyntejä, ettei tutkimus ulottuisi liian laajalle. Opinnäytetyön tutkimusmenetelmänä on lainoppi, joten tutkittavana ovat tämän hetkiset lait, hallituksen esitykset, oikeuskirjallisuus sekä oikeustapaukset niin Suomessa kuin Euroopan ihmisoikeustuomioistuimessa. Opinnäytetyön tutkimuskysymysten kannalta tärkeää oikeudenkäymiskaaren 17 lukua on uudistettu vuonna Hallituksen esityksessä eduskunnalle oikeudenkäymiskaaren 17 luvun ja siihen liittyvän todistelua yleisissä tuomioistuimissa koskevan lainsäädännön uudistamiseksi HE 46/2014 on säädetty lukua koskevista uudistuksista. Alla on esitelty opinnäytetyön kannalta merkittävimmät uudistukset. Hallituksen esityksessä eduskunnalle oikeudenkäymiskaaren 17 luvun ja siihen liittyvän todistelua yleisissä tuomioistuimissa koskevan lainsäädännön uudistamiseksi HE 46/2014 esitettiin uudistettavaksi käytäntöä siitä, että asianosaisilla olisi suurempi todistustaakka kuin tuomioistuimella. Lisäksi Euroopan ihmisoikeussopimukseen liittyminen vuonna 1991 oli lisännyt tarvetta uudistaa oikeudenkäymiskaaren 17 lukua. Ehdotettiin, ettei vastaajan vaikenemista voitaisi ottaa enää samalla tavalla huomioon kuin vanhassa oikeudenkäymiskaaren 17 luvun 5 :ssä säädettiin. Euroopan ihmisoikeustuomioistuimen käytäntö oli ratkaisevassa osassa uudistettaessa säännöksiä vastakuulustelumahdollisuudesta, itsekriminointisuojan ulottuvuuksien tulkinnasta sekä lainvastaisesti hankitun todisteen hyödyntämisestä. Ihmisoikeustuomioistuin oli myös katsonut, ettei Suomen käytäntö asianajajien salassapitovelvollisuuksista ja siihen liittyvistä pakkokeinoista ollut riittävän täsmällistä. (HE 46/2014 vp, 21.) Saman hallituksen esityksen mukaan entisen oikeudenkäymiskaaren 17 luku ei kaikilta osin vastannut nykylainsäädännöltä edellytettyjä vaatimuksia selkeydeltään, täsmällisyydeltään eikä kirjoitustavaltaan. Myös säännösten soveltamisen helppous oli heikentynyt. (HE 46/2014 vp, 22.) 7
8 Uutena oikeudenkäymiskaaren 17 lukuun otettiin mukaan anonyymitodistelu. Todistajien uhkailun olemassaolosta tai yleisyydestä ei ollut kattavasti tutkimustietoa Suomessa, mutta oltiin havaittu, että todistajat olivat halukkaita todistamaan entistä vastahakoisemmin. Myös pyynnöt todistajansuojelukeinojen käyttämisestä olivat lisääntyneet. Useimmiten uhkailujen kohteeksi joutuvat rikoskumppanit ja samaan rikollisryhmään kuuluvat henkilöt, joiden epäillään toimineen yhteistyössä viranomaisen kanssa. Toiseksi uhkailujen kohteena voivat olla peitetoimintaan ja valeostoihin osallistuneet poliisit. Kolmanneksi uhkailuja tapahtuu oletettavasti myös perheväkivaltatapauksissa todistelutarkoituksessa kuultavia kohtaan. Perheväkivalta- ja rikoskumppanitapauksissa anonymiteetin suoja ei välttämättä toteudu halutulla tavalla, koska vastaajan saattaa olla mahdollista päätellä, kuka todistava henkilö on. Tällöin muilla todistajansuojakeinoilla on asiassa suurempi merkitys. Pelkäävien satunnaistodistajien henkilöllisyyden suojaaminen olisi kuitenkin helpompaa, ja ihmisoikeustuomioistuimenkin mukaan heidän olisi helpompi saada osakseen anonymiteetin suoja. Anonyymin todistelun tarvetta perusteltiin myös sillä, että mahdollisuus todistaa tunnistamattomana saattaisi kannustaa pelkääviä todistajia todistamaan. Lisäksi anonyymi todistelu olisi nykymenetelmiä täydentävä keino selvittää vakavaa ja järjestäytynyttä rikollisuutta. (HE 46/2014 vp, ) Esityksen tarkoituksena on siis ollut uudistaa oikeudenkäymiskaaren 17 lukua niin, että sen säännökset muodostaisivat selkeän, johdonmukaisen sekä tarkoituksenmukaisen kokonaisuuden (HE 46/2014 vp, 23). Jo edellisessä oikeudenkäymiskaaren 17 luvussa oli säädetty siitä, ettei esitutkintakertomusta saa käyttää oikeudessa todisteena. Tästä oli säädetty eräitä poikkeuksia. Uudistuksen tarkoituksena oli lisätä lakiin uusia poikkeussääntöjä. Tutkittavan asian kannalta uutena säännöksenä lakiin tuli mahdollisuus käyttää esitutkintakertomusta todisteena, jos kertomuksen antajaa ei tavoiteta asianmukaisista toimenpiteistä huolimatta, eikä asian ratkaisemista tulisi enää viivyttää. Lisäksi laajennettiin mahdollisuutta käyttää ääni- tai kuvatallenteelle tallennettua kertomusta tilanteissa, joissa asianomistaja olisi vuotias, lain ennen koskiessa vain alle 15-vuotiaita asianomistajia. Lakiin ehdotettiin myös mahdollisuudeksi käyttää esitutkinnassa annettua ääni- ja kuvatallenteelle tallennettua kertomusta myös asianomistajiin, jotka olisivat rikoslain 20 luvun 1 7 :ssä tarkoitettuja seksuaalirikosten uhreja. (HE 46/2014 vp, 28.) Viimeistä ehdotusta ei kuitenkaan sellaisenaan otettu uudistettuun lakiin. Esityksessä ehdotettiin myös otettavaksi uutena todisteiden hyödyntämiskieltoa koskevat säännökset, koska niistä ei ollut aiemmassa laissa yleistä säännöstä. Todisteiden hyödyntämiskielto 8
9 tulisi arvioitavaksi ensinnäkin, jos todiste on hankittu lainvastaisesti. Toiseksi arvioitaisiin, missä määrin laillisesti hankittu todiste tulisi jättää hyödyntämättä, jos sen hyödyntäminen vaarantaa oikeudenmukaisen oikeudenkäynnin takaaman oikeuden olla myötävaikuttamatta oman syyllisyytensä selvittämiseen. (HE 46/2014 vp, ) Kuten aiemmin esitetty, opinnäytetyön tavoitteeksi on otettu tutkia esitutkintakertomusta käsitteenä sekä sen käyttämistä todisteena. Lisäksi mukaan on otettu Euroopan ihmisoikeustuomioistuimen kantaa asiaan. Tutkimuskysymyksiksi muotoutuivat seuraavat kysymykset: 1. Mikä on esitutkintakertomus? 2. Missä tilanteissa esitutkintakertomusta voidaan käyttää todisteena Suomessa käydyssä rikosoikeudenkäynnissä? 3. Miten Suomen ja Euroopan ihmisoikeustuomioistuimen ratkaisukäytännöt eroavat asiassa? Esitutkintakertomuksen käsitteelle ei löytynyt suoranaisesti selvitystä laeista tai oikeuskirjallisuudesta, joten on tärkeää tutkia, mitä käsitteellä tarkoitetaan ja mitä se pitää sisällään. Käsitteen selvittämiseksi on tarkoituksenmukaista tutustua myös esitutkintaan prosessina. Aiheen kannalta on myös asianmukaista tutkia, eroavatko Suomen ja Euroopan ihmisoikeustuomioistuimen oikeuskäytännöt esitutkintakertomuksen todisteena käytön kannalta. Opinnäytetyön alussa tutustutaan esitutkintaan prosessina sekä tutkitaan, mitä asiakirjoja esitutkinnasta laaditaan. Lisäksi pohditaan todistelun merkitystä esitutkinnassa ja mitä todistelulla pyritään selvittämään. Saatujen tietojen perusteella pohditaan esitutkintakertomuksen käsitettä, tutkitaan esitutkintakertomuksen todistusarvoa, sekä selvitetään, missä tilanteissa esitutkintakertomusta voidaan käyttää todisteena Suomessa käydyssä rikosoikeudenkäynnissä. Kahteen ensimmäiseen tutkimuskysymykseen saadaan siis vastaus jo ensimmäisen teoriaosuuden aikana. Toisessa teoriaosuudessa tutustutaan Euroopan ihmisoikeustuomioistuimen toimintaan ja tarkoitukseen. Lisäksi tutkitaan, miten ihmisoikeustuomioistuimeen voi valittaa ja kuinka valituksen käsittely tuomioistuimessa etenee. Tämän jälkeen tutkitaan Euroopan ihmisoikeussopimusta sekä tutustutaan hieman lähemmin tutkittavan aiheen kannalta tärkeisiin ihmisoikeussopimuksen 6 artiklan 1 ja 3d-kohtiin. 9
10 Empiiriseen osuuteen on koottu tuomioistuimien ratkaisuja, joissa esitutkintakertomusta on käytetty todisteena. Lukuun on erikseen selostettu Suomen korkeimman oikeuden sekä hovioikeuden ratkaisuja kuten myös Euroopan ihmisoikeustuomioistuimen ratkaisuja. Johtopäätöksiin on koottu vastaukset kahteen ensimmäiseen tutkimuskysymykseen sekä pohdittu vastausta kolmanteen tutkimuskysymykseen. 10
11 2 ESITUTKINTA JA ESITUTKINTAKERTOMUS Esitutkinnan suorittamisesta vastaavat esitutkintaviranomaiset, jotka on määritelty esitutkintalain 2 luvussa. Samassa luvussa selvitetään myös muut esitutkinnan osalliset. Edellä mainitun luvun 1 :n mukaan esitutkinnan suorittaa poliisi. Muita esitutkintaviranomaisia ovat rajavartio-, tulli- ja sotilasviranomaiset siten kuin rajavartiolaissa ( /578), rikostorjunnasta Tullissa annetussa laissa ( /623) sekä sotilaskurinpidosta ja rikostorjunnasta puolustusvoimissa annetussa laissa ( /255) säädetään. Edellä mainittujen esitutkintaviranomaisten lisäksi esitutkinnassa on mukana myös syyttäjä. (Esitutkintalaki /805 2:1.; ETL.) Esitutkintaa johtaa tutkinnanjohtaja. Tutkinnanjohtajana voi toimia pakkokeinolain ( /806) 2 luvun 9 :ssä tarkoitettu pidättämiseen oikeutettu virkamies. (ETL 2:2.1.) Pidättämiseen oikeutettuja virkamiehiä ovat muun muassa poliisiylijohtaja, poliisipäällikkö, keskusrikospoliisin sekä suojelupoliisin päälliköt, esitutkintatehtäviin määrätty ylitarkastaja, rikoskomisario; Tullin rikostorjunnan päällikkö, Tullin rikostorjunnan tulliylitarkastaja, jonka Tullin rikostorjunnan päällikkö on määrännyt tutkinnanjohtajaksi; rajavartiolaitoksen päällikkö ja apulaispäällikkö; sekä syyttäjä (pakkokeinolaki 806/2011 2:9 ). Syyttäjä toimii tutkinnanjohtajana vain, jos poliisimiehen epäillään tehneen rikoksen virkatehtävän suorittamisen yhteydessä. Rikoksen vakavuuden tai asian laadun sitä muuten vaatiessa, syyttäjä voi päättää ryhtymisestään tutkinnanjohtajaksi, jos poliisimiehen epäilty rikos ei ole tapahtunut virkatehtävää suorittaessa. (ETL 2:4.1.) Esitutkinnan muita osallisia ovat tutkija sekä asianosaiset. Esitutkinnan asianosaisia ovat esitutkintalain mukaan asianomistaja, rikoksesta epäilty sekä muu henkilö, jonka oikeuksiin, etuihin tai velvollisuuksiin rikos ja sen selvittäminen voivat vaikuttaa (ETL 2:5 ). Lisäksi asianosaisella voi olla avustaja tai tukihenkilö, josta säädetään esitutkintalain 2 luvun 6 :ssä. 2.1 Esitutkinnan tarkoitus Esitutkinnan toimittamisesta ja siitä laadittavista asiakirjoista säädetään esitutkintalaissa. Esitutkinta aloitetaan, kun esitutkintaviranomaiselle tulee ilmoitus rikoksesta tai on muuten syytä epäillä, että rikos on tehty (ETL 3:3.1 ). Esitutkintaviranomaisen tulee tarvittaessa ennen esitutkinnan aloittamista selvittää 1 momentissa tarkoitettuun rikosepäiltyyn liittyvät seikat siten, ettei ketään aiheettomasti aseteta rikoksesta epäillyn asemaan ja että asian sitä edellyttäessä voidaan tehdä 11
12 9 :n 1 momentissa tai 10 :n 1 momentissa tarkoitettu ratkaisu esitutkinnan toimittamatta jättämisestä (ETL 3:3.2 ). Asianomistajarikoksissa esitutkinta aloitetaan vain, jos asianomistaja vaatii asiassa rangaistusta rikoksesta epäilylle. Jos asianomistaja päättää olla nostamatta syytettä, ei esitutkintaa saa aloittaa tai se on keskeytettävä. Syyttäjä voi yleisen edun sitä vaatiessa kuitenkin päättää aloittaa esitutkinnan, vaikka asianomistajalla ei olisi asiassa vaatimuksia. (ETL 3:4.) Asianomistajarikoksista on säädetty rikoslaissa ( /39) ja siinä asianomistajarikoksiksi on luokiteltu eräin poikkeuksin muun muassa rikoslain 17 luvussa tarkoitetut rikokset yleistä järjestystä vastaan, 20 luvun 5a :ssä tarkoitettu seksuaalinen ahdistelu, 21 luvun 7 :ssä tarkoitettu lievä pahoinpitely sekä 10 :ssä tarkoitettu vammantuottamus, 24 luvussa tarkoitetut loukkaukset yksityisyyteen, rauhaan ja kunniaan sekä 28 luvun 3, 6 9, 9c sekä :ssä tarkoitetut rikokset. Esitutkinnassa on tarkoitus selvittää esitutkintalain 1 luvun 2 :n 1 momentin mukaisesti epäilty rikos asian laadun edellyttämällä tavalla, teon teko-olosuhteet sekä teolla aiheutettu vahinko ja sillä saatu hyöty. Esitutkinnassa tulee myös selvittää tapauksen asianosaiset ja muut seikat koskien syyteharkintaa ja rikoksen johdosta määrättävää seuraamusta varten. Esitutkinnassa selvitetään myös mahdollisuudet rikollisella toiminnalla saadun omaisuuden palauttamiseksi sekä menettämisseuraamuksen tai asianomistajalle tulevan vahingonkorvauksen täytäntöönpanemiseksi. Lisäksi selvitetään asianomistajan yksityisoikeudellinen vaatimus, jos hän on lain oikeudenkäynnistä rikosasioissa ( /689; ROL) 3:9 :n nojalla pyytänyt syyttäjää ajamaan hänen vaatimustaan. Viimeisimpänä esitutkinnassa selvitetään, suostuvatko asianomistaja ja rikoksesta epäilty asian käsittelemiseen käräjäoikeudessa ROL 5 a luvussa tarkoitetussa kirjallisessa menettelyssä. Esitutkintalain 1 luvun 2 :n 2 momentista myös ilmenee, että esitutkinta tulee suorittaa siten, että syyteharkinta ja asianosaisten etujen valvominen voidaan suorittaa asianmukaisesti ja että todistelun vastaanottaminen on mahdollista yhdellä kertaa, tai asia on mahdollista ratkaista jo kirjallisessa menettelyssä. Esitutkinnan tarkoituksena on siis selvittää, onko rikokseksi epäilty teko rikos ja kuka tai ketkä ovat mahdollisesti siihen syyllistyneet tekijänä tai tekijäkumppaneina taikka osallisina. Tutkittavaa tekoa tulee aina tarkastella sen rikostunnusmerkistön tai niiden rikostunnusmerkistöjen kannalta, jonka tai jotka ne todennäköisesti toteuttavat. (Helminen, K., Fredman, M., Kanerva, J., Tolvanen, M. & Viitanen, M. 2014, 322.) 12
13 2.1.1 Esitutkinnasta laadittavat asiakirjat Esitutkinnan päätyttyä esitutkintatoimenpiteistä laaditaan pöytäkirja tai tehdään merkintä muuhun asiakirjaan, jollei laissa erikseen muuta säädetä (ETL 9:1.1 ). Pöytäkirja laaditaan ETL 4:12.1 :n mukaisella esitutkinnan käsittelykielellä (ETL 9:6.1 ). Esitutkintapöytäkirjaan sisältyy tutkintatoimenpiteet sekä kuulustelupöytäkirjat. Lisäksi siihen on liitettävä mukaan tutkinnassa kertyneet asiakirjat, tallenteet ja valokuvat, jos niillä voidaan olettaa olevan merkitystä asiassa ja jos laissa ei toisin säädetä. (ETL 9:6.2.) Esitutkintapöytäkirjaan on merkittävä esitutkinnassa kuultujen henkilöiden kieli. Jos asianosaista on kuultu tai kuulusteltu tulkin avustuksella, asianosaiselle on suullisesti käännetty ETL 4:13.1 :ssä tarkoitettu asiakirja tai asianosainen on luopunut oikeudestaan asiakirjan käännökseen, on tästä tehtävä merkintä esitutkintapöytäkirjaan tai muuhun asiakirjaan. (ETL 9:6.3.) Mikäli jotakin esitutkinnassa kertynyttä aineistoa ei oteta esitutkintapöytäkirjaan, tulee siitä tehdä merkintä pöytäkirjaan, jollei laissa toisin säädetä (ETL 9:6.4 ). Esitutkintapöytäkirjan yksi olennaisimmista osista on esitutkinnan kuulusteluista laaditut kuulustelupöytäkirjat. Kuulustelupöytäkirja laaditaan heti kuulustelujen päätyttyä ja se laaditaan joko suomen tai ruotsin kielellä tai muulla ETL 4:12.1 :ssä tarkoitetulla esitutkinnan käsittelykielellä. Kuulustelupöytäkirjasta tulee käydä ilmi, miltä osin lausuma on annettu asiamiehen välityksellä, puhelimitse tai muulla tiedonsiirtovälineellä. Jos kuulusteltava on kuulustelujen aikaan ollut päihteiden alaisena tai mielentilaltaan häiriintynyt (ETL 7:3 4 ), tulee tästä tehdä merkintä pöytäkirjaan ja myös perustella, miksi kuulusteluja ei ole voitu lykätä. (ETL 9:1.2 3.) Pöytäkirja annetaan kuulustellulle tarkistettavaksi ja allekirjoitettavaksi heti kuulustelujen päätyttyä. Hän voi tarvittaessa tehdä täydennyksiä kertomukseensa. Täydennysten jälkeen kertomusta ei saa enää muuttaa. (ETL 9:2.) Kuulustelu voidaan myös tallentaa ääni- ja kuvatallenteeseen kokonaan tai osittain. Kuulustelu on tallennettava kokonaan tai osittain, jos se on tarpeen kuulustelun suorittamistavan, kuulustelun aikaisten tapahtumien tai kuulustellun kertomuksen jälkikäteistä todentamista varten. Kuulustelun tallentamisesta tulle ilmoittaa kuulusteltavalle ennen kuulustelujen aloittamista. (ETL 9:3.) Mikäli kuulustelukertomusta aiotaan käyttää todisteena oikeudenkäynnissä kuulusteltavan nuoren iän tai toiminnan häiriintyneisyyden estäessä tämän osallistumisen oikeudenkäyntiin, on asianomistajan ja todistajan kuulustelu tallennettava ääni- ja kuvatallenteeseen (ETL 9:4.1 ). Mikäli kuulustelu tallennetaan edellä mainitulla tavalla, kuulustellulle tulee varata tilaisuus kuunnella ja katsoa tallenne sekä tehdä tarvittavat lisäykset ja korjaukset. Tarkistusta ei kuitenkaan tehdä, jos se on 13
14 selvästi tarkoituksetonta kuulustellun nuori ikä tai henkisen toiminnan häiriintyneisyys huomioon ottaen. (ETL 9:5.) Myös muut kuin esitutkintaviranomainen voivat tutkinnanjohtajan päätöksestä esittää kysymyksiä kuulusteltavalle. Rikoksesta epäillyllä tulee olla mahdollisuus esittää kysymyksiä kuulusteltavalle joko itse tai asiamiehen välityksellä. Kuulustelija voi kuitenkin päättää, että kysymykset esitetään kuulustelijan välityksellä. (ETL 9:4.2.) Syyttäjällä on myös oikeus esittää kysymyksiä kuulusteltavalle joko itse tai asiamiehen välityksellä (ETL 9:4.3 ). Esitutkintalain 9:4.4 :n mukaan kuulustelujen ääni- ja kuvatallentamisesta annettuja säännöksiä sovelletaan myös: 1) vuotiaaseen asianomistajaan, joka on erityisen suojelun tarpeessa ottaen huomioon etenkin hänen henkilökohtaiset olosuhteensa ja rikoksen laatu; 2) rikoslain 20 luvun 1, 2, 4, 5, 6 tai 7 :ssä tarkoitetun seksuaalirikoksen vuotiaaseen asianomistajaan, joka ei halua tulla oikeudenkäyntiin kuultavaksi; 3) rikoslain 20 luvun 1, 2, 4, 5, 6 tai 7 :ssä tarkoitetun seksuaalirikoksen 18 vuotta täyttäneeseen asianomistajaan, jos kuuleminen oikeudenkäynnissä vaarantaisi hänen terveytensä tai aiheuttaisi muuta vastaavaa merkittävää haittaa. Hallituksen esityksen 14/1985 (37) mukaan kuulustelupöytäkirjan tulee antaa luotettava kuva kuulustelussa ilmi tulleista asioista, eikä siihen saa ottaa mukaan mitään asiaan kuulumatonta. Kuulustelupöytäkirja koostuu kahdesta osasta: merkintäosasta, joka voidaan jakaa kuulusteltavasta henkilöstä ja kuulustelusta tehtäviin merkintöihin; ja kuulustelukertomuksesta (Helminen ym. 2014, 496). Kuulustelukertomus on kirjoitettu osa kuulusteltavan kertomuksesta ja kuulustelussa esille tuoduista asioista. Kuulustelukertomus voi olla myös kuva- tai äänitallenteesta tehty kirjallinen litterointi. Kuulustelukertomus voi olla niin sanottu vapaa kertomus, jossa kuulusteltava kertoo tapahtumista omin sanoin. Toinen vaihtoehto on kysymys/vastaus tyyli, jossa kuulustelija esittää ennalta laadittuja tutkintaan liittyviä kysymyksiä ja kertomukseen kirjataan kuulusteltavan vastaukset. (Kariaho, sähköpostiviesti ) Kuulustelukertomukseen voidaan tehdä välimerkintöjä muun muassa kuulusteluolosuhteiden muutoksesta (läsnä olleista joku poistuu kuulustelusta), kuulustelun keskeytymisestä, kuulusteltavan aseman muuttumisesta, todiste-esineen esittämisestä kuulusteltavalle, tai jos kuulusteluissa tapahtuu tunnistamista tai rekonstruktiotoimenpiteitä. Välimerkintöjen tulee selvästi erottua muusta kuulustelukertomuksen tekstistä. (Hel- 14
15 minen ym. 2014, 498.) Välimerkinnöillä ei myöskään saa ottaa kantaa kertomuksen totuudenmukaisuuteen tai luotettavuuteen (Kariaho, sähköpostiviesti ) Todistelusta esitutkinnassa Esitutkinnan keskeisiä toimenpiteitä ovat kuulustelut ja muiden todisteiden kuin kuulustelukertomusten kokoaminen ja tallentaminen. Kuulusteluissa asianosaisilta ja todistajilta kysytään tutkittavaa rikosta koskevia tietoja. (Helminen ym. 2014, 37.) Todistelu on osa näyttöratkaisua, joka voidaan jakaa todisteluun (käytettävissä oleva todistusaineisto), todistusharkintaan (todisteiden näyttöarvon arviointi) sekä näytön riittävyyden arviointiin. Esitutkinnassa hankitaan tarvittava todistusaineisto, jotta voidaan päätellä, onko epäiltyä rikosta tapahtunut ja onko joku syyllistynyt siihen. (Helminen ym. 2014, 509.) Esitutkinnassa on tarkoitus saada mahdollisimman optimaalinen näyttö syyteharkintaa, asianosaisten etujen valvomista ja tuomioistuinkäsittelyä tai kirjallista menettelyä varten. Syyttäjällä on osaltaan velvollisuus harkita, tarvitaanko lisäselvitystä vireillä olevaan tai jo toimitettuun esitutkintaan. Esitutkintaviranomaisella ja syyttäjällä on muutoinkin yhteistyövelvollisuus esitutkintalain 5:3.1 :n nojalla. Hyvä esitutkintatyö varmistaa mahdollisimman kattavan näytön asiassa. (Helminen ym. 2014, 510.) Esitutkinnassa ja oikeudenkäynnissä tapahtuvat todistelut eroavat toisistaan merkittävästi. Esitutkinnassa hankitaan ja järjestellään todistusaineisto. Esitutkinnan aikana on myös helpompi tarkistaa esimerkiksi kuulustelussa saatujen tietojen paikkansapitävyys tutkimalla rikoksen tekopaikka välittömästi. Oikeudenkäynnissä puolestaan arvioidaan todistusaineiston näyttöarvo. Todistelu myös monipuolistuu oikeudenkäynnissä todistajien vastakuulustelumahdollisuuden johdosta. (Helminen ym. 2014, ) 2.2 Esitutkintakertomus Esitutkintakertomus on käsitteenä haastava, koska sille ei löydy tarkkaa selitystä laista taikka oikeuskirjallisuudesta. Käsitettä on käytetty lähinnä tuomioistuinten antamissa tuomioissa, hallituksen esityksessä sekä muutamissa oikeuskirjallisuuksissa. Esitutkintakertomus-käsitteeseen viitattaan oikeuskirjallisuudessa, laeissa ja hallituksen esityksessä myös sanoilla esitutkinnassa 15
16 annettu kertomus (esimerkiksi HE 46/2014 vp, 84). Teen tästä johtopäätöksen, että esitutkintakertomuksella viitataan esitutkinnan kuulusteluissa annettuun kertomukseen. Esitutkinnassa toimitetut kuulustelut voidaan jäljempänä 2.4 luvussa esitetyin ehdoin tallentaa kuva- tai äänitallenteeseen, joten voidaan myös olettaa tällaisten tallenteiden kuuluvan esitutkintakertomus-käsitteen piiriin. Korkein oikeus on tapauksessaan katsonut, että esitutkintakertomukseksi voidaan lukea myös asianomistajan esitutkintakuulustelua varten kirjoittama kertomus (KKO 2013:97). Esitutkintakertomus on siis asianomistajan, vastaajan tai todistajan esitutkinnassa antama kertomus, joka voi olla joko kirjallinen tallenne tai ääni- ja/tai kuvatallenne. 2.4 luvussa tutustutaan tarkemmin tilanteisiin, joissa esitutkintakertomusta voidaan käyttää todisteena. 2.3 Esitutkintakertomuksen todistusarvo Todistetta voidaan pitää asiaan kuuluvana, jos sillä on todistusarvoa jonkin todistusteeman puolesta tai sitä vastaan. Käytännössä merkitystä on sillä, kuinka vahva tai heikko todistusarvo esitetyllä todisteella on. Sen lopullinen arvo punnitaan tuomiota edeltävässä todistusharkinnassa. Todistusteemalla tarkoitetaan yksittäistä kysymystä, joka todistelulla halutaan selvittää. (Jokela 2015, ) Todistajien ja todistelutarkoituksessa kuultavien henkilöiden antamien lausumien lopullinen näyttöarvo ratkaistaan tapauskohtaisesti vapaalla todistusharkinnalla (Jokela 2015, 246). Kirjallista asiakirjaa, johon vedotaan todisteena oikeudenkäynnissä, pidetään asiakirjatodisteena, jos kirjoituksen sisällöllä on todistusarvoa asiassa. Esitutkintakertomus ei kuitenkaan kuulu tällaisiin asiakirjatodisteisiin. (Jokela 2015, ) Vahvan todistusarvon voidaan olettaa merkitsevän sitä, että todiste voisi toimia ratkaisevana todisteena asiassa. Euroopan ihmisoikeustuomioistuin on kuitenkin vaatinut, ettei todisteena käytetty esitutkintakertomus saa olla ainoa ratkaiseva todiste asiassa, jos puolustukselle ei ole annettu mahdollisuutta riitauttaa kertomusta (HE 46/2014 vp, 49). Siksi se onkin vaatinut tuomioistuimilta seikkaperäisiä perusteluja siitä, miksi kirjallista tai tallennettua kertomusta on käytetty suullisen todistelun sijasta (Jokela 2015, 511). 16
17 Oikeudenkäynnin ulkopuolella annetulla lausumalla ei ole samaa todistusarvoa kuin välittömästi pääkäsittelyssä annetulla suullisella lausumalla. Toisinaan tällainen todiste voi kuitenkin vaikuttaa täydentävästi muuhun todisteluun. (Jokela 2015, 229.) Tällainen oikeudenkäynnin ulkopuolella annettu lausuma voisi olla esimerkiksi esitutkintakertomus. Tämän perusteella esitutkintakertomuksen todistusarvon ei voida olettaa olevan yhtä vahva kuin todistajan tai asianosaisen oikeudenkäynnissä antaman suullisen kertomuksen todistusarvon. 2.4 Esitutkintakertomus todisteena Oikeudenkäymiskaaren ( /4; OK) 17 luvun 3 :ssä säädetään todistustaakasta sekä näyttövaatimuksesta rikosasioissa. Mainitun pykälän 1 momentin mukaan rikosasiassa kantajan on näytettävä ne seikat, joihin hänen rangaistusvaatimuksensa perustuu. Momentti koskee todistustaakkaa syyksilukevan tuomion perustavista seikoista. Syyttömyysolettaman nojalla syyttäjällä on todistustaakka näistä kysymyksistä, eikä vastaajalla ole velvollisuutta todistaa syyttömyydestään. (HE 46/2014 vp, 48.) OK 17:3.2 :n mukaisesti tuomion, jossa vastaaja tuomitaan syylliseksi, edellytyksenä on, ettei vastaajan syyllisyydestä jää varteenotettavaa epäilyä. OK 17:8 :n 4 kohdan mukaan tuomioistuimen tulee evätä sellainen näyttö, joka voidaan korvata olennaisesti luotettavammalla todisteella. Käytännössä tämä tarkoittaa, että tuomioistuimessa suullisesti kuultu todistaja on parempaa näyttöä kuin todistajan esitutkintakertomuksessa oleva lausuma (HE 46/2014 vp, 56). Saman pykälän 5 kohdan mukaan näyttö tulee evätä myös, jos todiste on asianmukaisista toimenpiteistä huolimatta jäänyt tavoittamattomiin, eikä asian ratkaisemista tule enää viivyttää. Kohta koskee käytännössä tilanteita, joissa todistajaa ei olla tavoitettu rikosasiassa kuultavaksi. Kohtaa sovelletaan vasta, kun todistetta on pyritty aktiivisesti tavoittamaan. (HE 46/2014 vp, 56.) Tällöin voitaisiin käyttää todisteena tavoittamattomiin jääneen todistajan esitutkintakertomusta, jos sellainen on annettu (HE 46/2014 vp, 84). Esimerkiksi myöhemmin 4.1 luvussa selostettavan tapauksen KKO 2007:101 olosuhteet olivat sellaiset, että todiste olisi tullut evätä OK 17:8.5 :n nojalla, mutta voitaisiin saman pykälän 4 kohdan nojalla korvata todistajien esitutkintakertomuksilla. OK 17:24.2 :n mukaan oikeudenkäynnissä ei saa käyttää todisteena esitutkintapöytäkirjaa tai muulle asiakirjalle merkittyä tai muulla tavalla tallennettua lausumaa. Vastaavanlainen kielto lisättiin oikeudenkäymiskaareen jo 1997 vuonna tehdyssä rikosprosessi uudistuksessa. Kiellolla ha- 17
18 luttiin tehostaa todistelun välittömyyttä nimenomaan rikosasioissa, koska Euroopan ihmisoikeussopimuksen 6 artiklan 3d kohdan mukaan vastaajalla tulee olla oikeus kuulustella myös sellaisia todistajia, joiden avulla syyttäjä pyrkii todistamaan vastaajaa vastaan. Todistajien lisäksi vastaajalla on oikeus kuulustella niitä asianosaisia, asiantuntijoita ja muita kuultavia, joiden lausumia aiotaan käyttää todisteena asiassa. (Jokela 2015, 225.) Esitutkintakertomusta voidaan käyttää todisteena, jos kertomuksen antajaa ei voida kuulla oikeudenkäynnissä tai sen ulkopuolella tai hän on asianmukaisista toimenpiteistä huolimatta tavoittamattomissa, eikä asian ratkaisua voida viivyttää. (OK 17:24.2.) Tämä kattaa tilanteet, joissa lausuman antaja on esimerkiksi kuollut, vakavasti sairas tai on tavoittamattomissa ulkomailla (Jokela 2015, 228). Esitutkintakertomusta voidaan myös hyödyntää oikeudenkäynnissä silloin, jos asianosaisen tai todistajan kertomus poikkeaa siitä, mitä hän on esitutkinnassa kertonut. Tällä ei voida kuitenkaan korvata todistajan henkilökohtaista kuulemista. (Färde, D., Havansi, E., Helenius, D., Koulu, R., Lappalainen, J., Lindfors, H., Niemi, J., Rautio, J. & Virolainen, J ) OK 17:47.2 :n mukaan, jos kuultava suullisessa kertomuksessaan poikkeaa siitä, mitä on aikaisemmin tuomioistuimelle, syyttäjälle tai esitutkintaviranomaiselle kertonut, tai ei anna kertomusta, kuultavan aikaisempaa kertomusta voidaan käyttää todisteena niiltä osin kuin suullinen kertomus poikkeaa aiemmasta tai kuultava ei ole antanut kertomusta. Oikeudenkäymiskaaren 17 lukua uudistettaessa hallituksen esityksessä todettiin, että lähtökohtana olisi edelleen, ettei aikaisempaa kertomusta käytetä todisteena. Kertomusta voitaisiin hyödyntää vain silloin, kun kuultava poikkeaa aiemmasta kertomuksestaan tai ei lausu mitään. Aikaisempaan kertomukseen voitaisiin vedota myös silloin, jos kuultava vaikenee jostain tietystä kysymyksestä. (HE 46/2014 vp, ) Asianosaisen läheinen, nykyinen tai entinen aviopuoliso taikka nykyinen avopuoliso, sisarus, sukulainen suoraan ylenevässä tai alenevassa polvessa taikka se, jolla on vastaavanlainen parisuhteeseen tai sukulaisuuteen rinnastuva läheinen suhde asianosaiseen, saa kieltäytyä todistamasta. Jos tällainen henkilö suostuu todistamaan tuomioistuimessa, ei hänen suostumusta voida peruuttaa, ellei muusta OK 17 luvussa säädetystä salassapitovelvollisuudesta tai vaitiolooikeudesta muuta johdu. (OK 17:17.) Jokaisella on kuitenkin oikeus kieltäytyä todistamasta siltä osin kuin todistaminen saattaisi hänet tai häneen edellä 17 :n 1 momentissa tarkoitetussa suhteessa olevan henkilön syytteen vaaraan tai myötävaikuttaisi hänen tai häneen edellä mainitussa suhteessa olevan henkilön syyllisyyden selvittämiseen (OK 17:18.1 ). Läheisen vaitiolooikeuteen koskevista poikkeuksista säädetään OK 17:18.2 :ssä. Sen mukaan tuomioistuin voi 18
19 rikosasiassa päättää, ettei todistajana kuultavalla asianomistajalla (läheisellä), jolla ei ole vaatimuksia, ole vaitiolo-oikeutta, jos on syytä epäillä, ettei hän ole itse päättänyt vaitiolo-oikeuden käyttämisestä. Säännöksen tarkoituksena on, että tällaisessa tilanteessa päätöksen vaitiolooikeudesta tekee viranomainen, mikä voisi ehkäistä läheiseen kohdistuvia kostotoimenpiteitä, kun asianomaisen läheisen mielipide ei ratkaise kysymystä vaitiolo-oikeudesta (HE 46/2014 vp, 78). Asianomistajaa, jolla ei ole asiassa vaatimuksia, ei voida pakkokeinoilla velvoittaa todistamaan, vaikkei hänellä olisi vaitiolo-oikeutta, koska eräisiin kuultaviin ei sovelleta säännöksiä todistajiin kohdistettavista pakkokeinoista. Tuomioistuin voi kuitenkin ottaa asianomaisen henkilön käyttäytymisen todisteena huomioon, jos henkilö ei tuomioistuimen päätöksestä huolimatta suostu todistamaan. Asianomaisen henkilön antamaa esitutkintakertomusta voidaan tällaisessa tapauksessa käyttää todisteena OK 17:47.2 :n mukaisesti. Myös asiaa tutkinutta poliisimiestä voidaan kuulla todistajana siitä, mitä asianomistaja on esitutkinnassa tai muuten kertonut. (HE 46/2014 vp, ) Vastapuolen kuulemisen periaatteen eli kontradiktorisen periaatteen mukaan vastaajalla tulee olla mahdollisuus esittää oma kantansa ja näkemyksensä asiassa sekä mahdollisuus esittää oma vastanäyttönsä. Tähän kuuluu myös niin sanottu osapuolten prosessuaalisen tasa-arvoisuuden periaate (equality of arms). Periaatteen mukaan prosessin osapuolet ovat tasa-arvoisessa asemassa esimerkiksi näytön esittämisen ja muiden prosessuaalisten toimenpiteiden suhteen. (Helminen ym. 2014, 12.) Ehdotonta estettä esitutkintakertomuksen todistajanlausuman käytölle oikeudenkäynnissä ei ole. Kuitenkin, mikäli tuomio aiotaan perustaa todistajanlausumaan, edellytetään, että vastaajalla on ollut mahdollisuus esittää kysymyksiä häntä vastaan todistaville todistajille. (Helminen ym. 2014, 76.) Vastaajan oikeus kuulustella tai kuulustuttaa häntä vastaan todistavaa todistajaa ei siis toteudu, jos todistajaa ei voida kuulla tuomioistuimessa. Uudistettuun oikeudenkäymiskaaren 17 lukuun säädettiin myös anonyymistä todistelusta. Todistajaa voidaan kuulla anonyymisti, jos syyte koskee rikosta, jota varten todistajalle on myönnetty anonymiteetti ja henkilö haluaa edelleen tulla kuulluksi anonyymisti. Puolustuksella tulee aina olla oikeus esittää kysymyksiä anonyymille todistajalle, joten anonyymin todistajan esitutkintakertomusta ei voida hyödyntää todisteena. (HE 46/2014 vp, ) Kuten aikaisemmin 2.2 luvussa on todettu, esitutkintakertomus voi olla myös videolaitteeseen tai siihen rinnastettavaan muuhun kuva- tai äänitallenteeseen tallennettu kertomus. OK 17:24.3 :n 19
20 mukaan tällaista kertomusta voidaan käyttää todisteena neljässä tapauksessa. Edellytyksenä todisteena käyttämiselle on, että vastaajalle on varattu asianmukainen mahdollisuus esittää kysymyksiä kuultavalle. Todisteena voidaan käyttää lausumaa, jonka on antanut 1) henkilö, joka ei ole täyttänyt 15 vuotta tai jonka henkinen toiminta on häiriintynyt; 2) vuotias asianomistaja, joka on erityisen suojelun tarpeessa ottaen huomioon etenkin hänen henkilökohtaiset olosuhteensa ja rikoksen laatu; 3) rikoslain 20 luvun 1, 2, 4, 5, 6 tai 7 :ssä tarkoitetun seksuaalirikoksen vuotias asianomistaja, joka ei halua tulla oikeudenkäyntiin kuultavaksi; 4) rikoslain 20 luvun 1, 2, 4, 5, 6 tai 7 :ssä tarkoitetun seksuaalirikoksen 18 vuotta täyttänyt asianomistaja, jos kuuleminen oikeudenkäynnissä vaarantaisi hänen terveytensä tai aiheuttaisi muuta vastaavaa merkittävää haittaa. Erityisen suojelun tarpeessa voi olla asianomistaja, johon kohdistuneen rikoksen motiivi on asianomistajan henkilökohtaisiin ominaisuuksiin perustuva syrjintä tai ennakkoluulo tai joka on erityisen haavoittuvainen johtuen suhteestaan tai riippuvuudestaan rikoksentekijään. Myös asianomistajan terveydentila tai vammaisuus voi aiheuttaa erityisen suojelun tarpeen. Huomioitavaa on myös asianomistajan erityinen alttius toissijaiselle tai toistuvalle uhriksi joutumiselle, pelottelulle ja kostotoimille. Lisäksi tulee kiinnittää huomiota rikoksen vakavuuteen ja asianomistajalle aiheutuneeseen vahinkoon. Rikostyypillä ja rikoksen teko-olosuhteilla on myös merkitystä erityisen suojelun tarpeen kannalta. Erityisen suojelun tarpeen voi aiheuttaa esimerkiksi seksuaalinen väkivalta tai hyväksikäyttö, läheisväkivalta tai sukupuoleen perustuva väkivalta, viharikos, ihmiskauppa, järjestäytyneeseen rikollisuuteen liittyvät rikokset ja terrorismirikokset. (HE 46/2014 vp, 84.) OK 17:24.3 :n mukaan tallennetun kertomuksen käyttämisen edellytyksenä on, että vastaajalle on annettu asianmukainen mahdollisuus esittää kysymyksiä kuultavalle. Vaatimus asianmukaisuudesta on tullut uutena lakiin. Lisäyksen perusteena on, että kun esitutkinnassa annettu kertomus on annettu asiallisesti ja siinä on noudatettu OK 17 luvun 48 ja 49 :ssä säädettyjä vastaajan vastakuulustelu mahdollisuuksia, voi se korvata todistelun tuomioistuimessa. (HE 46/2014 vp, 85.) Momenttiin liittyy myös esitutkintalain 9 luvun 4, jonka mukaan asianomistajan ja todistajan kuulustelu on tallennettava ääni- ja kuvatallenteeseen, jos kuulustelukertomusta on tarkoitus käyttää todisteena oikeudenkäynnissä eikä kuulusteltavaa tämän nuoren iän tai henkisen toiminnan häiriintyneisyyden vuoksi todennäköisesti voida kuulla henkilökohtaisesti aiheuttamatta haittaa kuultavalle. 20
21 3 EUROOPAN IHMISOIKEUSTUOMIOISTUIN JA EUROOPAN IHMISOIKEUS- SOPIMUS 3.1 Euroopan ihmisoikeustuomioistuimen tarkoitus ja toiminta Euroopan ihmisoikeustuomioistuin (EIT) on vuonna 1959 perustettu kansainvälinen tuomioistuin, jonka tarkoituksena on valvoa Euroopan kansalaisten ihmisoikeuksien toteutumista. EIT:n toimipaikka on Ranskan Strasbourgissa, ihmisoikeusrakennuksessa. Tuomioistuin soveltaa ratkaisuissaan Euroopan ihmisoikeussopimusta (EIS). EIT ottaa vastaan sekä yksityishenkilöiden että valtioiden toimittamia kanteluita tapauksista, joissa jokin jäsenvaltioista on mahdollisesti loukannut ihmisoikeuksia. Mikäli tuomioistuin toteaa jäsenvaltion loukanneen ihmisoikeuksia, antaa se asiassa tuomion, joka sitoo jäsenvaltiota. (Euroopan ihmisoikeustuomioistuin 2016a; Euroopan ihmisoikeustuomioistuin 2016b, viitattu ) Euroopan neuvoston (EN) parlamentaarinen yleiskokous valitsee EIT:n tuomariston. Tuomaristo koostuu sopimusvaltioiden mukaisesta määrästä tuomareita, joita tällä hetkellä on 47. Kukin jäsenvaltio toimittaa EN:n parlamentaariselle yleiskokoukselle kolmen henkilön listan tuomariehdokkaista. Ennen valintaa yleiskokouksen oikeudellinen alajaosto haastattelee ehdokkaat ja ministerikomitean asettama neuvoa-antava asiantuntijapaneeli antaa oman lausuntonsa hakijoista. (Hirvelä, P. & Heikkilä, S. 2013, 9.) Euroopan ihmisoikeussopimuksen 21 artiklassa määrätään tuomareiden sopivuudesta. Tuomareilta edellytetään korkeaa moraalia sekä pätevyyttä toimia ylimpien oikeuksien viroissa. (Euroopan ihmisoikeussopimus 21 art.) Käytännössä tuomariston henkilöillä on aiempaa kokemusta kansallisena tuomarina, muuna käytännön lakimiehenä tai tutkijana yliopistossa toimimisesta. Tuomareiden tulee olla toiminnassaan puolueettomia, vaikka heidät valitaankin jäsenvaltiokohtaisesti. Tuomareiden toimintakausi on yhdeksän vuotta eikä sitä voi uusia. Tuomarin toimintakausi voi kuitenkin päättyä aiemmin, jos tuomari täyttää toimintakautenaan 70 vuotta. (Hirvelä ym. 2013, 9 10.) Valmisteilla on säännös, jonka mukaan tuomarin tulisi olla alle 65-vuotias toimintakautta aloittaessaan (Council of Europe 2013, 2). EIT:en valittaessa vastaajana on aina valtio, vaikka jokainen viranomainen tai muu julkista valtaa käyttävä voi omalla toiminnallaan tai laiminlyönnillään aiheuttaa valtion vastuun ihmisoikeuksien loukkaamisesta. Valtion puolesta asiaa tuomioistuimessa hoitaa valtionasiamies. Suomessa ul- 21
22 koasiainministeriö vastaa Suomen edustamisesta kansainvälisissä ihmisoikeuksia käsittelevissä lainkäyttö- ja tutkintaelimissä. (Hirvelä ym. 2013, 13.) Valtiovalituksen voi tehdä korkea sopimuspuoli (jäsenvaltio), jos sen mielestä jokin toinen korkea sopimuspuoli on rikkonut yleissopimuksen ja sen pöytäkirjojen määräyksiä (Euroopan ihmisoikeussopimus 33 art.). Valtiovalitukset ovat hyvin harvinaisia. Viimeisin tapaus on Venäjän ja Georgian toisistaan tekemät valtiovalitukset vuoden 2008 sodan tapahtumista. (Hirvelä ym. 2013, 13.) Tuomioistuin voi ottaa vastaan myös yksilövalituksia yksityishenkilöiltä, kansalaisjärjestöiltä tai ryhmiltä, jos he väittävät jonkun korkeista sopimuspuolista loukanneen heille yleissopimuksessa tai sen pöytäkirjoissa tunnustettuja oikeuksia. Tämän oikeuden käyttöä eivät korkeat sopimuspuolet saa millään tavoin estää. (Euroopan ihmisoikeussopimus 34 art.) Tuomioistuin voi ottaa asian käsiteltäväkseen vasta kun siinä on turvauduttu kaikkiin kansallisiin oikeussuojakeinoihin yleisesti tunnustettujen kansainvälisten oikeuden sääntöjen mukaisesti ja valitus on tehty kuuden kuukauden kuluessa lopullisen kansallisen päätöksen antopäivästä. Tuomioistuin ei käsittele yksilövalitusta, jos se on nimetön, tai se on asiasisällöltään olennaisesti sama kuin tuomioistuimen jo tutkima asia, tai joka on jo tehty muulle kansainväliselle tutkimus- tai selvittelyelimelle eikä sisällä asiaan vaikuttavaa uutta tietoa. Tuomioistuin ei myöskään ota yksilövalitusta käsiteltäväksi, jos se ei katso yleissopimuksen tai sen pöytäkirjojen määräysten soveltuvan siihen tai jos se katsoo valituksen olevan ilmeisen perusteeton ja merkitsevän yksilövalitusoikeuden väärinkäyttöä; tai jos se ei katso valittajan kärsineen merkittävää haittaa, ellei ihmisoikeuksien kunnioittaminen sellaisena kuin siitä on määrätty yleissopimuksessa ja sen pöytäkirjoissa vaadi valituksen tutkimista asiasisällön osalta sekä edellyttäen, ettei tällä perusteella voida hylätä asiaa, jota kansallinen tuomioistuin ei ole asianmukaisesti käsitellyt. Tuomioistuin hylkää valituksen, jos se ei täytä artiklassa mainittuja vaatimuksia, ja voi menetellä näin missä tahansa asian käsittelyn vaiheessa. (Euroopan ihmisoikeussopimus 35 art.) Valituskaavake on saatavilla EIT:n internetsivuilta ja valituksen jättäminen on maksutonta. Valituksen voi lähettää suoraan tuomioistuimelle eikä sen täyttämiseen menettelyn alkuvaiheessa tarvita lainopillista avustajaa. Valituskaavake tulee täyttää huolellisesti ja siihen tulee liittää tarvittavat asiakirjat, jotka osoittavat kotimaisten oikeussuojakeinojen käyttämisen ja valituksen perusteet. (Hirvelä ym. 2013, 13.) 22
23 Valituksia käsitellään neljässä erilaisessa kokoonpanossa. Yhden tuomarin kokoonpanossa käsitellään selvästi tutkimatta jäävät tapaukset. Kolmen tuomarin komiteassa puolestaan ratkaistaan rutiininomaiset toistuvat tapaukset. Normaalit vaikeammat tapaukset ratkaistaan seitsemän tuomarin jaostossa ja yleiseltä merkitykseltään erityisen tärkeät tapaukset seitsemäntoista tuomarin suuressa jaostossa. (Hirvelä ym. 2013, 15.) Mikäli alempi kokoonpano katsoo, ettei asiaa voida ratkaista kyseisessä kokoonpanossa, siirtyy tapaus ratkaistavaksi ylempään kokoonpanoon. Suureen jaostoon tapaus voi tulla tutkittavaksi, jos valittaja tai valtio pyytää jutun siirtämistä suureen jaostoon kolmen kuukauden kuluessa jaoston tuomiosta. Tapaus voi siirtyä suureen jaostoon myös suoraan jaostolta, jos jaosto luopuu toimivallastaan suuren jaoston hyväksi. Tällainen tilanne voi tulla, jos tapauksessa on kyse EIS:n tai sen pöytäkirjojen tulkintaan vaikuttavasta tärkeästä kysymyksestä tai jos jaoston ratkaisu saattaisi johtaa ristiriitaan aikaisemman oikeuskäytännön kanssa. (Hirvelä ym. 2013, ) Tuomiot tulevat lopullisiksi kolmen kuukauden kuluessa tuomion antamisesta, elleivät osapuolet sitä ennen ilmoita, etteivät aio vaatia asian siirtämistä suuren jaoston ratkaistavaksi ja tyytyvät jaoston ratkaisuun. Mikäli jutun osapuoli vaatii jutun siirtämistä suurelle jaostolle, tuomion lopulliseksi tuleminen viivästyy. Suuren jaoston viidestä tuomarista koostuva lautakunta käsittelee pyynnön. Lautakunnan hylätessä pyynnön, jaoston tuomio tulee lopulliseksi. Jos pyyntö hyväksytään, se siirtyy suuren jaoston käsiteltäväksi, joka antaa asiassa tuomion. Suuren jaoston tuomio tulee välittömästi lopulliseksi tuomion antamishetkellä. (Ulkoasiainministeriö 2016, viitattu ) Tuomioissa todetaan joko loukkauksen tapahtuneen tai ettei loukkausta ole. Mikäli loukkauksen todetaan tapahtuneen, määrätään valtion maksettavaksi kohtuullinen hyvitys, sillä edellytyksellä, että valittaja on vaatinut hyvitystä. Toistuvissa loukkaustapauksissa tuomioistuin voi omasta aloitteestaan ottaa esiin valtion velvollisuuden ryhtyä toimenpiteisiin tulevien loukkausten ehkäisemiseksi ja turvaamaan, etteivät samankaltaiset loukkaukset toistu. (Hirvelä ym. 2013, ) Kohtuullinen hyvitys voi olla joko aineellisen vahingon, aineettoman vahingon tai kohtuullisten oikeudenkäyntikulujen hyvittäminen. Aineellisen vahingon korvaamiseksi vaaditaan näyttöä vahingosta ja siitä, että ihmisoikeusloukkauksella on ollut syy-yhteys aiheutuneeseen vahinkoon. Aineellisia vahinkoja harvoin tuomitaan maksettavaksi. Vastaavasti aineettomista vahingoista (henkinen kärsimys) pääsääntöisesti määrätään korvauksia maksettavaksi. Poikkeuksellisesti tuomioistuin voi myös pelkän loukkauksen toteamisen olevan riittävä hyvitys. Myös EIT:ssä ai- 23
24 heutuneet oikeudenkäyntikulut voidaan määrätä maksettavaksi kohtuullisilta osin. (Hirvelä ym. 2013, ) Tuomioistuin voi missä tahansa käsittelyn vaiheessa asettua asianosaisten osapuolten käytettäväksi saadakseen aikaan sovintoratkaisun. Sovintoratkaisun lähtökohtana on yleissopimuksessa ja sen pöytäkirjassa tunnustettujen ihmisoikeuksien kunnioittaminen. Jos asiassa päädytään sovintoratkaisuun, poistetaan se tuomioistuimen asialistalta päätöksellä, jossa ilmaistaan lyhyesti tapauksen tosiseikat ja hyväksytty ratkaisu. Päätös toimitetaan ministerikomitealle, joka valvoo sovintoratkaisun ehtojen täytäntöönpanoa sellaisena kuin niistä on päätöksessä määrätty. (Euroopan ihmisoikeussopimus 30 art.) 3.2 Euroopan ihmisoikeussopimuksen 6 artikla Euroopan ihmisoikeussopimus hyväksyttiin vuonna 1950 Euroopan neuvoston toimesta. Kun Yhdistyneiden kansakuntien ihmisoikeuksien yleismaailmallinen julistus hyväksyttiin vuonna 1948, ryhdyttiin luomaan EIS:a eräiden julistuksessa mainittujen oikeuksien voimaansaattamiseksi ja konkretisoimiseksi. Euroopan ihmisoikeussopimus varmistaa sen, että sopimuspuolet takaavat lainkäyttövaltaansa kuuluville sopimuksessa määritellyt vapaudet ja oikeudet. (Hirvelä ym. 2013, 2.) Euroopan ihmisoikeussopimus laadittiin aikoinaan nopealla aikataululla ja sitä onkin täydennetty tai muutettu jo 14 pöytäkirjalla. EIS koostuu pääpöytäkirjasta (yleissopimus) sekä myöhemmin laadituista pöytäkirjoista. Sopimuksen ensimmäisessä osassa on määritelty sopimuksen turvaamat oikeudet ja vapaudet, toisessa osassa on puolestaan EIT:ta koskevat määräykset. Sopimuksen kolmannessa osassa on sekalaisia määräyksiä esimerkiksi sopimuksen allekirjoittamisesta ja ratifioinnista. (Hirvelä ym. 2013, 2 3.) EIS:ssa taataan lukuisia oikeuksia ja vapauksia. Lisäksi myöhemmin laadituissa pöytäkirjoissa on taattu aineellisia oikeuksia, muun muassa omaisuudensuoja, oikeus koulutukseen, liikkumisvapaus ja ulkomaalaisten joukkokarkoituksen kielto, kuolemanrangaistuksen poistaminen sekä kaikkinaisen syrjinnän kielto. (Hirvelä ym. 2013, 2 3.) 24